ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
C0MC91) 234 τελικό" - SYN 270 
Βρυξέλλες, 24 Ιουνίου 1991 
Τροποποιημένη πρδταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
περΐ θεσπίσεως ειδικού προγράμματος έρευνας και τεχνολογικές ανάπτυξης 
στον τομέα του ανθρωπίνου δυναμικού και της κινητικότητας (1991 - 1994) 
(υποβληθείσα απο" την Επιτροπή συμφωνά με 
το άρθρο 149, παράγραφος 3 της συνθήκης ΕΟΚ) 

Αιτιολογική tKteen 
Η Επιτροπή παρουσίασε στις 28 Μαΐου 1990 στο Συμβούλιο την "Πρόταση για 
απόφαση του Συμβουλίου για τη θέσπιση ειδικού προγράμματος έρευνας και 
τεχνολογικής ανάπτυξης στον τομέα του Ανθρώπινου Δυναμικού και της 
Κινητικότητας (1990-1994)". 
Η ουσία των τροποποιήσεων επί του περασμένου του προγράμματος, τις 
οποίες υιοθέτησε το Ευρωπαϊκό Κοινοβούλιο, συνίσταται στην καλύτερη 
σύνδεση αυτού του περιεχομένου με την προτεραιότητα που δίνεται στην 
ενίσχυση του ανθρώπινου δυναμικού που διαθέτει η Κοινότητα στον τομέα 
της επιστήμης και της τεχνολογίας. 
Το Κοινοβούλιο προσδιόρισε επίσης την ενδεικτική κατανομή των πόρων, 
αναφέροντας, όπου χρειάζεται, το ποσοστό των πόρων που προορίζεται για 
τους ίδιους τους ερευνητές. 
Τέλος, το Κοινοβούλιο έλαβε υπόψη ορισμένα σημεία που απορρέουν από τη 
συναφθείσα συμφωνία της 17ης Απριλίου 1991 μεταξύ Συμβουλίου, 
Κοινοβουλίου και Επιτροπής ("Τρίλόγος"). 
Υπό το φως της συμφωνίας της 17ης Απριλίου 1991, η Επιτροπή υιοθέτησε 
τις τροποποιήσεις υπ'αριθ. 3 (με τον όρο να επαναδιατυπωθεί για να 
ευθυγραμμιστεί πλήρως με τη συμφωνία της 17ης Απριλίου 1991), 11, 14, 
(δεύτερο μέρος) και 16. 
Λαμβάνοντας υπόψη τη συμφωνία της 17ης Απριλίου 1991, η Επιτροπή, 
αντιθέτως, δεν έκανε δεκτές τις τροποποιήσεις υπ'αριθ. 1, 12, 13, 14 
(πρώτο μέρος), 15, 18 (παράγραφος για το προσωπικό) καθώς και την 
παράγραφο για την διάδοση των γνώσεων στην τροποποίηση υπ'αριθ. 19. 
t)oov αφορά τις ειδικέο τροποποίησε ιc που έχουν σχέση με το επιστημονικό 
και τεχνικό περιεχόμενο του προγράμματος, η Επιτροπή υιοθέτησε τις 
τροποποιήσεις υπ'αριθ. 2, 4 έως 10, 17 (με τον όρο επαναδιατύπωσης της 
παραγράφου για τις χώρες της Ανατολικής Ευρώπης καθώς και των 
παραγράφων για το σχηματισμό και τη φύση των δικτύων), 18 (εκτός του 
μέρους οριζοντίου χαρακτήρα, που αναφέρθηκε ήδη). Αντιθέτως, η Επιτροπή 
δεν μπορεί να κάνει δεκτό το μέρος της τροποποίησης υπ'αριθ. 19 που 
αναφέρεται στη διαδικασία επιλογής των υποτρόφων, καθότι αυτό είναι 
δυσεφάρμοστο και δύσκολο στη διαχείριση. 
Προκειμένου να λάβει υπ'όψη τις τροποποιήσεις του Ευρωπαϊκού 
Κοινοβουλίου, η Επιτροπή υποβάλλει στο Συμβούλιο, με βάση το άρθρο 149 
παράγραφος 3 της Συνθήκης ΕΟΚ, μια τροποποιημένη πρόταση, η οποία 
καλύπτει το σύνολο των σημείων που απορρέουν από τη συμφωνία της 17ης 
Απριλίου. 
1-
Τροποποιημένη Πρόταση της Απόφασης του Συμβουλίου περί θεσπίσεως 
ειδικού προγράμματος έρευνας και τεχνολογικής ανάπτυξης στον τομέα του 
ανθρώπινου δυναμικού και της κινητικότητας (1991 - 1994) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη : τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 130 Ο παράγραφος 2, 
την πρόταση της Επιτροπής(1), 
σε συνεργασία με το Ευρωπαϊκό Κοινοβούλιο(2), 
έχοντας υπόψη τη γνώμη της Οικονομικής και Κοινωνικής Επιτροπής(3), 
Εκτιμώντας: 
ότι, με την απόφαση 90/221/Ευρατόμ, Ε0Κ(4), το Συμβούλιο έχει θεσπίσει 
το τρίτο πρόγραμμα-πλαίσιο για τις κοινοτικές δράσεις έρευνας και 
τεχνολογικής ανάπτυξης (1990-1994) στο οποίο καθορίζονται ιδίως οι 
δραστηριότητες που πρέπει να αναληφθούν για την αξιοποίηση των 
πνευματικών πόρων (ανθρώπινο δυναμικό και Κινητικότητα), 
ότι η παρούσα απόφαση πρέπει να ληφθεί με βάση τα σημεία αιτιολογικής 
σκέψης που εκτίθενται στο προοίμιο της εν λόγω απόφασης, 
ότι το άρθρο 130 Ι της συνθήκης προβλέπει ότι η εφαρμογή του 
προγράμματος-πλαισίου πραγματοποιείται μέσω ειδικών προγραμμάτων που 
αναπτύσσονται στο εσωτερικό κάθε δράσης, 
ότι το Κοινό Κέντρο Ερευνών, από την πλευρά του, συμβάλλει στην 
υλοποίηση των εν λόγω δράσεων με το δικό του πρόγραμμα, 
ότι, δυνάμει του άρθρου 4 και του παραρτήματος Ι της απόφασης 
90/221/Ευρατόμ, ΕΟΚ, το ποσό που θεωρείται απαραίτητο για το σύνολο του 
προγράμματος-πλαισίου καλύπτει ποσό 57 εκατομμυρίων ECU για τη 
συγκεντρωτική δραστηριότητα διάδοσης και αξιοποίησης των αποτελεσμάτων, 
το οποίο κατανέμεται κατ'αναλογία του ποσού που προβλέπεται για κάθε 
δράση* 
(1) ΕΕ. C 
(2) ΕΕ. C 
(3) ΕΕ. C 
(4) ΕΕ. L 117, 8.5.1990, Ο. 28 
-2-
ότι στα πλαίσια του παρόντος προγράμματος είναι επιθυμητή η αξιολόγηση 
των οικονομικών και κοινωνικών επιπτώσεων καθώς και των τυχόν 
τεχνολογικών κινδύνων, 
ότι η κατάρτιση των νέων ευρωπαίων επιστημόνων αποτελεί μία από τις 
προτεραιότητες του τρίτου προγράμματος-πλαισίου, από κοινού με την 
κινητικότητα των ερευνητών και τη δημιουργία δικτύων επιστημονικής και 
τεχνικής συνεργασίας, 
ότι κάθε δράση που αποβλέπει στην αξιοποίηση του πνευματικού δυναμικού 
της Κοινότητας πρέπει να ευνοεί κατά τεκμήριο τους ίδιους τους 
επιστήμονες και ερευνητές, 
ότι περαιτέρω στόχος του παρόντος προγράμματος πρέπει να είναι η 
δημιουργία μιας "Ευρώπης των ερευνητών", μέσω της διεθνοποίησης των 
ανωτάτων σπουδών του ερευνητή, προκειμένου οι σπουδές αυτές να μπορούν 
να πραγματοποιούνται εκτός του κράτους καταγωγής του ερευνητή, 
ότι η κατάλληλη εφαρμογή της αρχής της επικουρικότητας σ'αυτόν τον 
τομέα οδηγεί στην επέκταση της κατάρτισης που απέκτησαν οι νέοι 
ερευνητές στην χώρα καταγωγής τους, επιτρέποντας σ'αυτούς να 
αναπτύξουν, μέσω των υποτροφιών που προσφέρει η Κοινότητα, ερευνητική 
δραστηριότητα σε ερευνητική ομάδα ή εργαστήριο υψηλού επιπέδου που 
βρίσκεται σε άλλο κράτος μέλος, 
ότι προκειμένου να αυξηθεί και να βελτιωθεί η προσφορά ευκαιριών 
υποδοχής, κρίνεται σκόπιμο να προβλεφθούν επίσης δίκτυα που συνδέουν 
ερευνητικές ομάδες ή εργαστήρια υψηλού επιπέδου και δυνατότητες 
πρόσβασης σε μεγάλες εγκαταστάσεις, 
ότι το ΚΚΕρ, με τα εργαστήρια και τις εγκαταστάσεις του, μπορεί να 
ενταχθεί αποτελεσματικά στο σύνολο των οργανισμών που είναι σε θέση να 
διαδραματίσουν σημαντικό ρόλο στην κατάρτιση νέων ερευνητών· 
ότι είναι σκόπιμο να υιοθετηθούν αποκεντρωμένες μέθοδοι επιλογής των 
υποψηφίων με τη συμμετοχή των κέντρων υψηλού επιπέδου στην υλοποίηση 
αυτής της δραστηριότητας, 
ότι η δημιουργία υποδομής δικτύων έχει ζωτική σπουδαιότητα για την 
επίτευξη των στόχων της κοινοτικής πολιτικής στον τομέα της έρευνας και 
τεχνολογικής ανάπτυξης, επειδή εδραιώνει και συμπληρώνει τις 
διαρθρωτικές επιδράσεις των θεματικών προγραμμάτων, 
ότι ζητήθηκε η γνώμη της επιτροπής επιστημονικής και τεχνικής έρευνας 
(CREST), 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : 
Άρθρο 1 
θεσπίζεται ειδικό πρόγραμμα έρευνας και τεχνολογικής ανάπτυξης για την 
Ευρωπαϊκή Οικονομική Κοινότητα στον τομέα του ανθρώπινου δυναμικού και 
της κινητικότητας, όπως ορίζεται στο παράρτημα Ι, για μια περίοδο που 
αρχίζει την (ημερομηνία αποφάσεως του Συμβουλίου) και τελειώνει 
την 31 Δεκεμβρίου 1994. 
-3-
Άρθρο 2 
1. Το συνολικό ύψος των δαπανών, που κρίνεται αναγκαίο για την 
εφαρμογή του προγράμματος ανέρχεται σε 488,07 εκατομμύρια ECU, 
συμπεριλαμβανομένων των δαπανών προσωπικού και δ ι αχεί ρήσης ύψους 15 
εκατομμυρίων ECU. 
2. Ενδεικτική κατανομή των ποσών περιλαμβάνεται στο παράρτημα II. 
3. Σε περίπτωση που λαμβάνεται απόφαση εκ μέρους του Συμβουλίου, 
κατ'εφαρμογή του άρθρου 1 παραγρ. 4 της απόφασης 90/221/Ευρατόμ, 
ΕΟΚ, η παρούσα απόφαση τροποποιείται για να ληφθεί υπόψη η 
προαναφερόμενη απόφαση. 
Άρθρο 3 
1. Οι τρόποι εκτέλεσης του προγράμματος καθορίζονται στο παράρτημα III. 
2. Το ποσοστό της χρηματοδοτικής συμμετοχής της Κοινότητας καθορίζεται 
σύμφωνα με το παράρτημα IV της απόφασης 90/221/Ευρατόμ, ΕΟΚ. 
Άρθρο 4 
1. Κατά τη διάρκεια του δευτέρου έτους, η Επιτροπή προβαίνει σε 
επανεξέταση του προγράμματος και διαβιβάζει έκθεση σχετικά με τα 
αποτελέσματα της εν λόγω επανεξέτασης προς το Συμβούλιο και το 
Ευρωπαϊκό Κοινοβούλιο, η οποία συνοδεύεται, ενδεχομένως, από πρόταση 
τροποποιήσεων. 
2. Κατά τη λήξη του προγράμματος, η Επιτροπή ,μέσω ομάδος ανεξαρτήτων 
εμπειρογνομώνων αξιολογεί τα αποτελέσματα που έχουν επιτευχθεί. Η 
έκθεση της ομάδος αυτής, συνοδευόμενη από τις παρατηρήσεις της 
Επιτροπής, διαβιβάζεται στο Συμβούλιο και το Ευρωπαϊκό Κοινοβούλιο. 
3. Οι εκθέσεις που αναφέρονται στις παραγράφους 1 και 2, συντάσσονται 
με βάση τους στόχους που καθορίζονται στο παράρτημα Ι της παρούσας 
απόφασης και σύμφωνα με τις διατάξεις του άρθρου 2 παράγραφος 4 της 
απόφασης 90/221/Ευρατόμ. ΕΟΚ. 
Άρθρο 5 
1. Η Επιτροπή διασφαλίζει την εκτέλεση του προγράμματος. 
2. Οι συμβάσεις που συνάπτονται από την Επιτροπή διέπουν τα δικαιώματα 
και τις υποχρεώσεις κάθε μέρους, συμπεριλαμβανομένων των διαδικασιών 
διάδοσης, προστασίας και αξιοποίησης των αποτελεσμάτων της έρευνας, 
σύμφωνα με τις διατάξεις που έχουν θεσπιστεί κατ'εφαρμογή του άρθρου 
130 Ι, δεύτερο εδάφιο της συνθήκης. 
-4-
θα καταρτιστεί πρόγραμμα εργασίας σύμφωνα με τους στόχους που 
αναφέρονται στο Παράρτημα Ι και θα αναπροσαρμόζεται, κατά περίπτωση. 
Το πρόγραμμα αυτό θα καθορίζει τους λεπτομερείς στόχους, τον τύπο 
των έργων που πρέπει να αναληφθούν, καθώς και τις αντίστοιχες 
δημοσιονομικές διατάξεις που πρέπει να θεσπιστούν. Η Επιτροπή 
καταρτίζει τις προσκλήσεις προς υποβολή προτάσεων έργων με βάση το 
πρόγραμμα εργασιών. 
Άρθρο 6 
1. Η Επιτροπή επικουρεί ται από επιτροπή που αποτελείται από τους 
αντιπροσώπους των κρατών μελών και προεδρεύεται από τον αντιπρόσωπο 
της Επιτροπής. 0 αντιπρόσωπος της Επιτροπής υποβάλλει στην εν λόγω 
επιτροπή σχέδιο των μέτρων που πρέπει να ληφθούν. Η επιτροπή 
διατυπώνει τη γνώμη της για το σχέδιο αυτό μέσα σε προθεσμία που 
μπορεί να ορίζει ο πρόεδρος ανάλογα με τον επείγοντα χαρακτήρα του 
θέματος. Η γνώμη διατυπώνεται με την πλειοψηφία που προβλέπεται στο 
άρθρο 148, παράγραφος 2 της συνθήκης για την έκδοση των αποφάσεων 
τις οποίες το Συμβούλιο καλείται να λάβει μετά από πρόταση της 
Επιτροπής. Κατά τις ψηφοφορίες στα πλαίσια της επιτροπής, οι ψήφοι 
των αντιπροσώπων των κρατών μελών σταθμίζονται σύμφωνα με το εν 
λόγω άρθρο. 0 πρόεδρος δεν λαμβάνει μέρος στην ψηφοφορία. 
2. Η Επιτροπή θεσπίζει τα προβλεπόμενα μέτρα, όταν αυτά είναι σύμφωνα 
με τη γνώμη της επιτροπής. 
3. Εάν τα προβλεπόμενα μέτρα δεν είναι σύμφωνα με τη γνώμη της 
επιτροπής, η έλλειψη γνώμης, η Επιτροπή υποβάλλει χωρίς καθυστέρηση 
στο Συμβούλιο πρόταση σχετικά με τα μέτρα που πρέπει να ληφθούν. Το 
Συμβούλιο αποφασίζει με ειδική πλειοψηφία. 
4. Εάν, μετά την πάροδο διαστήματος τριών μηνών από την υποβολή του 
θέματος στο Συμβούλιο, το Συμβούλιο δεν έχει αποφασίσει, τα 
προτεινόμενα μέτρα θεσπίζονται από την Επιτροπή. 
Άρθρο 7 
1. Η διαδικασία που καθορίζεται στο άρθρο 6 εφαρμόζεται ιδίως για: 
- την κατάρτιση και την αναπροσαρμογή του προγράμματος εργασιών που 
αναφέρεται στο άρθρο 5, παράγραφος 3, 
- το περιεχόμενο των προσκλήσεων για την υποβολή προτάσεων, 
- την αξιολόγηση των έργων που αναφέρονται στο Παράρτημα III, καθώς 
και του προβλεπόμενου ποσού της κοινοτικής συμμετοχής στα έργα αυτά 
εφόσον το εν λόγω ποσό υπερβαίνει τα 0,3 εκατομμ. ECU, 
-τις παρεκκλίσεις από τους γενικούς κανόνες, που καθορίζονται στο 
Παράρτημα III, 
-5-
- τη συμμετοχή σε κάθε δράση οργανισμών και επιχειρήσεων από τρίτες 
χώρες, που αναφέρονται στο άρθρο 8, παράγραφοι 1 και 2, 
- κάθε προσαρμογή της κατανομής του ποσού που αναφέρεται, ενδεικτικά, 
στο Παράρτημα 11, 
- τα μέτρα που πρέπει να ληφθούν για την αξιολόγηση του προγράμματος, 
-τις λεπτομέρειες διάδοσης, προστασίας και εκμετάλλευσης των 
αποτελεσμάτων των ερευνών που διεξάγονται στα πλαίσια του 
προγράμματος, 
2. Όταν κατ'εφαρμογή της παραγράφου 1, τρίτη περίπτωση, το εκτιμώμενο 
ποσό της κοινοτικής συμμετοχής είναι μικρότερο από ή ίσο προς 0,3 
εκατομμ. ECU, η Επιτροπή ενημερώνει την επιτροπή σχετικά με τα έργα 
καθώς και με το αποτέλεσμα της αξιολόγησης τους. 
Η Επιτροπή ενημερώνει επίσης την επιτροπή σχετικά με την εφαρμογή 
των συνοδευτικών μέτρων και των συντονισμένων δράσεων του 
Παραρτήματος III. 
Άρθρο 8 
1. Η Επιτροπή εξουσιοδοτείται να διαπραγματεύεται, σύμφωνα με το άρθρο 
130 Μ της συνθήκης, διεθνείς συμφωνίες με τις τρίτες χώρες μέλη της 
COST, ιδίως με τις χώρες μέλη της ΕΖΕΣ και τις χώρες της κεντρικής 
και της ανατολικής Ευρώπης με σκοπό τη συμμετοχή τους, εν όλω ή εν 
μέρει, στο πρόγραμμα. 
2. Οι οργανισμοί και επιχειρήσεις, οι εγκατεστημένοι σε τρίτες 
ευρωπαϊκές χώρες μπορούν να συμμετέχουν σε δραστηριότητες που 
αναλαμβάνονται στο πλαίσιο αυτού του προγράμματος, στη βάση του 
αμοιβαίου οφέλους. Οι συμβαλλόμενοι οργανισμοί, οι εγκατεστημένοι 
εκτός Κοινότητας και συμμετέχοντες σε μια δραστηριότητα που 
αναλαμβάνεται στο πλαίσιο του προγράμματος, δεν απολαμβάνουν της 
χρηματοδότησης της Κοινότητας προς το πρόγραμμα αυτό. Οι εν λόγω 
οργανισμοί συνεισφέρουν στα γενικά διοικητικά έξοδα. 
-6-
Άρθρο 9 
Η παρούσα απόφαση απευθύνεται στα κράτη μέλη 
Βρυξέλλες, 
Για το Συμβούλιο 
0 Πρόεδρος 
-7-
ΠΑΡΑΡΤΗϋΑ I 
ΓΤΟΥΟΙ και ετηοτηυονικό και τεγνικό ιτεοιενόυενο 
Οι προσανατολισμοί του τρίτου προγράμματος-πλαισίου, οι επιστημονικοί 
και τεχνικοί στόχοι που εξυπηρετεί και τα κίνητρα από τα οποία 
εμπνέεται αποτελούν αναπόσπαστο μέρος του παρόντος ειδικού 
προγράμματος. 
Η παράγραφος 6 του παραρτήματος Ι Ι του εν λόγω προγράμματος-πλαισίου 
αποτελεί αναπόσπαστο μέρος του παρόντος ειδικού προγράμματος. 
I. Xi&gj. 
0 κεντρικός στόχος του προγράμματος είναι να συμβάλει στην αύξηση του 
διαθέσιμου για την έρευνα και την τεχνολογική ανάπτυξη ανθρώπινου 
δυναμικού που θα χρειασθούν τα κράτη μέλη κατά τα επόμενα χρόνια, 
βοηθώντας έτσι στη δημιουργία μιας ευρωπαϊκής κοινότητας επιστημόνων 
και τεχνικών. Η δράση αυτή πρέπει να αποφέρει μια κοινοτική 
προστιθέμενη αξία προς όφελος όλων των κρατών μελών. 
Προκειμένου να υποβοηθηθεί η ενίσχυση του ανθρώπινου δυναμικού των 
χωρών της Κεντρικής και Ανατολικής Ευρώπης, οι χώρες αυτές μπορούν να 
συνεργάζονται στο πρόγραμμα αυτό. Οι δαπάνες που προκύπτουν από τη 
συμμετοχή στο πρόγραμμα των επιστημόνων αυτών των χωρών καλύπτονται από 
τους πόρους που διατίθενται για τις δράσεις στον τομέα της συνεργασίας 
με τις χώρες της Κεντρικής και Ανατολικής Ευρώπης. 
Η δράση αυτή διαρθρώνεται κατά τρόπον εγκάρσιο και σύμφωνα με μία 
διαχείριση του τύπου "bottom-up", γύρω από δύο κύριους άξονες: 
κατάρτιση και κινητικότητα του ερευνητικού προσωπικού αφενός, και 
δημιουργία δικτύων αφετέρου. 
Για την επίτευξη των στόχων αυτών θα ληφθεί υπόψη η κτηθείσα εμπειρία 
στο πλαίσιο των προγραμμάτων SCIENCE, SPES και Μεγάλες Εγκαταστάσεις, 
που εφαρμόζονται αυτή τη στιγμή. Οι δραστηριότητες των προγραμμάτων 
αυτών θα επαναπροσανατολισθούν και θα αναπτυχθούν σύμφωνα με το πνεύμα 
του παρόντος προγράμματος και λαμβάνοντας υπόψη τον κεντρικό του στόχο. 
Συνεπώς οι δραστηριότητες αυτές θα προσαρμοσθούν ούτως ώστε να 
διαδραματίσουν ένα σημαντικότερο ρόλο στον τομέα της κατάρτισης και 
εξειδίκευσης των νέων ευρωπαίων επιστημόνων, που προέρχονται από 
πανεπιστημιακά εργαστήρια και δημόσια ή ιδιωτικά ερευνητικά ιδρύματα. 
Το παρόν ειδικό πρόγραμμα θα αναπτυχθεί με τις ακόλουθες 
δραστηριότητες: 
•8-
- ανάπτυξη κοινοτικού συστήματος υποτροφιών στον τομέα της έρευνας 
- δημιουργία και ανάπτυξη δικτύων επιστημονικής και τεχνικής 
συνεργασίας 
- προώθηση της πρόσβασης των ερευνητών σε μεγάλες επιστημονικές και 
τεχνικές εγκαταστάσεις 
- εφαρμογή ενός κοινοτικού συστήματος "ευρωδιασκέψεων" στον τομέα Ε+Α 
Οι ποικίλες αυτές δραστηριότητες θα τεθούν σε εφαρμογή με στόχο την 
αύξηση της κινητικότητας των κοινοτικών επιστημόνων και ειδικά των 
ερευνητών μεταδιδακτορικού επιπέδου. Μεταδιδακτορικού επιπέδου 
θεωρείται ότι είναι κάθε επιστήμονας που έχει συμπληρώσει έξι χρόνια 
ανωτάτων σπουδών και είναι κάτοχος διδακτορικού ή ισότιμου τίτλου, ή, 
ελλείψει τέτοιου τίτλου, που έχει διετή πείρα στον τομέα της έρευνας, 
αφού έχει συμπληρώσει το δεύτερο κύκλο ανωτάτων σπουδών. 
Από τις κοινοτικές δραστηριότητες που αναπτύσσονται στο πλαίσιο του 
παρόντος προγράμματος δύνανται επίσης να επωφεληθούν οι νέοι ερευνητές 
διδακτορικού επιπέδου, όταν πρόκειται για επιστημονικές ειδικότητες που 
αναπτύχθηκαν πρόσφατα και στις οποίες υπάρχει έλλειψη επιστημόνων 
μεταδιδακτορικού επιπέδου. 
Επίσης από το πρόγραμμα αυτό θα μπορούν να ενισχύονται ανεγνωρισμένοι 
ερευνητές που χρειάζονται ειδική κατάρτιση σε ένα τομέα διαφορετικό από 
το δικό τους, λόγω των προσαρμογών που απαιτεί η ταχεία εξέλιξη της 
επιστήμης και της τεχνολογίας ή για να μπορέσουν να χρησιμοποιήσουν τα 
επιστημονικά προσόντα τους σε νέους τομείς στους οποίους η συμμετοχή 
τους είναι απαραίτητη. 
Η δημιουργία υποδομής δικτύων που προβλέπεται στην παρούσα δράση έχει 
ιδιαίτερη σημασία για την επίτευξη των στόχων της κοινοτικής πολιτικής 
στον τομέα της έρευνας και της τεχνολογικής ανάπτυξης, δεδομένου ότι 
εδραιώνει και συμπληρώνει τις διαρθρωτικές επιδράσεις των θεματικών 
προγραμμάτων. 
Το σύνολο των δικτύων αυτών θα πρέπει να επεκταθεί σε όλες τις 
περιφέρειες των κρατών της Κοινότητας, λαμβάνοντας υπόψη κυρίως, τις 
ιδιαίτερες ανάγκες των απομακρυσμένων και μειονεκτικών περιοχών. Με τον 
τρόπο αυτό θα διευκολυνθεί η εγκατάσταση στις εν λόγω περιφέρειες 
επιστημονικού και τεχνικού δυναμικού με υψηλή ειδίκευση. Για το σκοπό 
αυτό θα προωθηθεί η δημιουργία νέων ομάδων έρευνας στις περιφέρειες 
αυτές με τη συμμετοχή νέων επιστημόνων που έχουν σπουδάσει στο 
εξωτερικό. 
Οι δραστηριότητες στον τομέα του ανθρώπινου δυναμικού πρέπει να 
συμπληρώνουν και όχι να υποκαθιστούν τις δράσεις κατάρτισης που 
αναπτύσσονται στο πλαίσιο των ειδικών προγραμμάτων, ή άλλων κοινοτικών 
ενεργειών, για την προώθηση της κατάρτισης όπως τα COMETT, EUROTECNET, 
κ.ά. 
-9-
Το μεγαλύτερο μέρος των διαθέσιμων χρηματοδοτικών πόρων προορίζεται για 
την ανάπτυξη του ανθρωπίνου δυναμικού. Υπό το πνεύμα αυτό οι κύριοι 
αποδέκτες των κοινοτικών ενισχύσεων θα είναι οι ίδιοι οι ερευνητές, θα 
δοθούν ειδικές ενισχύσεις προκειμένου να καταστεί δυνατή η υλοποίηση 
σχεδίων έρευνας και ανάπτυξης από τους λαμβάνοντες τις κοινοτικές 
ενισχύσεις ερευνητές στα κέντρα υποδοχής, στα δίκτυα κατάρτισης ή 
επιστημονικής και τεχνικής συνεργασίας ή σε μεγάλες εγκαταστάσεις. 
H. KoivoTiKéc δοάοειο και γοηυατοδοτηοή TOUC. 
1. Ανάπτυξη κοινοτικού συστήματος υποτροφιών στον τομέα της έρευνας 
Οι ερευνητικές ομάδες, τα εργαστήρια και οι οργανισμοί έρευνας και 
ανάπτυξης ανεγνωρισμένου υψηλού επιπέδου στον τομέα της κατάρτισης ή 
της εξειδίκευσης ερευνητών, μπορούν να δέχονται μεμονωμένα ή ομαδικά 
(στην περίπτωση των δικτύων) νέους επιστήμονες, σύμφωνα με τη 
διαδικασία που προβλέπεται στο Παράρτημα III. 
Για το σκοπό αυτό η Κοινότητα θα παρέχει χρηματοδοτική ενίσχυση σε 
ερευνητικές ομάδες, μεμονωμένα εργαστήρια έρευνας και ανάπτυξης, ή σε 
δίκτυα κατάρτισης απαρτιζόμενα απο διάφορες ερευνητικές ομάδες ή 
εργαστήρια έρευνας και ανάπτυξης που καλύπτουν περισσότερα από ένα 
κράτη μέλη της Κοινότητας προκειμένου οι φορείς αυτοί να χορηγούν 
υποτροφίες έρευνας στους ερευνητές που προσφεύγουν σ'αυτούς με σκοπό 
την κατάρτιση ή ειδίκευση τους, συμμετέχοντες σε έργα έρευνας και 
ανάπτυξης. Οι υποτροφίες που θα φέρουν το όνομα ανδρών ή γυναικών που 
συνέβαλαν σημαντικά στην ανάπτυξη του ευρωπαϊκού πολιτισμού, θα είναι, 
γενικώς, διετείς και θα χορηγούνται σε ερευνητές διδακτορικού ή 
μεταδιδακτορικού επιπέδου. 
Σε συγκεκριμένες περιπτώσεις και για την εξασφάλιση ισόρροπης 
γεωγραφικής κατανομής του ανθρώπινου δυναμικού, οι διετείς υποτροφίες 
μπορούν να παραταθούν κατά ένα χρόνο ώστε να καταστεί δυνατόν οι 
ερευνητές που προέρχονται από μια μειονεκτική περιφέρεια να επιστρέψουν 
στον τόπο καταγωγής τους και να αναπτύξουν τις γνώσεις που απέκτησαν. 
Οι υποτροφίες για τους αναγνωρισμένους ερευνητές θα καλύπτουν περίοδο 
μόνο ορισμένων μηνών (λιγότερο από ένα χρόνο). 
Η κατάρτιση των ερευνητών θα πραγματοποιείται με τη συμμετοχή τους σε 
συγκεκριμένα προγράμματα έρευνας που εφαρμόζονται στο πλαίσιο των 
ομάδων ή εργαστηρίων. 
Για να αποφευχθεί η "διαρροή εγκεφάλων" από τις μειονεκτικές 
περιφέρειες της Κοινότητας και να αυξηθεί η αποτελεσματικότητα της 
δράσης στον τομέα της κατάρτισης, μπορεί επίσης να χορηγηθεί κοινοτική 
χρηματοδοτική ενίσχυση σε ανεγνωρισμένο ερευνητή (πανεπιστημιακό ή μη) 
ώστε να μπορέσει να αναπτύξει προγράμματα έρευνας και ανάπτυξης σε 
ερευνητικό κέντρο που εδρεύει σε μια τέτοια περιφέρεια, προκειμένου να 
εξασφαλισθεί τοπικώς η κατάρτιση ενός αριθμού νέων επιστημόνων. 
-10-
0 εν λόγω αναγνωρισμένος ερευνητής ("επισκέπτης καθηγητής" υπεύθυνος 
έρευνας) πρέπει να προέρχεται από χώρα της Κοινότητας διαφορετική από 
εκείνη στην οποία ανήκει η περιφέρεια υποδοχής, 
Στόχος του κοινοτικού αυτού συστήματος υποτροφιών στον τομέα της 
έρευνας είναι να συμπληρωθούν και να ενισχυθούν οι δραστηριότητες 
κατάρτισης που αναπτύσσονται στο πλαίσιο των άλλων ειδικών 
προγραμμάτων, προκειμένου να καταστεί έτσι δυνατή η δημιουργία 
ευρωπαϊκής επιστημονικής και τεχνικής κοινότητας. 
Στόχος της εν λόγω υποτροφίας είναι η κάλυψη των δαπανών επιβίωσης και 
μετακίνησης του ερευνητή. Μπορούν επίσης να επιστραφούν στον ερευνητή 
οι δαπάνες για τη δημοσίευση των αποτελεσμάτων των ερευνών του. Η 
υποτροφία αποτελεί επίσης ενίσχυση που καλύπτει τη συμμετοχή του στις 
δαπάνες έρευνας στο εργαστήριο υποδοχής καθώς και τις δαπάνες που 
συνεπάγονται οι ενέργειες για τη διαχείρηση της υποτροφίας. Στην ειδική 
περίπτωση που ο δικαιούχος ερευνητής ανήκει στο επιστημονικό δυναμικό 
βιομηχανικής επιχείρησης και αποσπάται σε δημόσιο ερευνητικό εργαστήριο 
άλλης χώρας της Κοινότητας, το ποσό της υποτροφίας καλύπτει μόνο 
οριακές δαπάνες αυτής της απόσπασης και συμβάλλει στις δαπάνες έρευνας 
του εργαστηρίου υποδοχής. 
2. EvtoYuon Tnc ônutouoviac και avaïïTugnc δικτύων eirtaTnuoviKAc και 
ΤΕϊΥΐκής qvYSPYgolqc 
Τα δίκτυα επιστημονικής και τεχνικής συνεργασίας δημιουργούνται με τη 
συμμετοχή γενικώς τουλάχιστον πέντε εργαστηρίων ή ομάδων έρευνας από 
τρεις τουλάχιστον χώρες της κοινότητας που εφαρμόζουν από κοινού ένα ή 
περισσότερα προγράμματα έρευνας και ανάπτυξης. 
Στα δίκτυα θα συμπεριληφθούν εργαστήρια και ομάδες έρευνας των κρατών 
μελών τόσο του δημόσιου όσο και του ιδιωτικού τομέα, για να δοθεί η 
δυνατότητα στις καλύτερες από αυτές να ασκήσουν την ευνοϊκή τους 
επίδραση προς όφελος όλων των άλλων. Ιδίως θα προωθηθεί η αμοιβαία 
αλληλεπίδραση μεταξύ διαφορετικών ειδικοτήτων, οι διασυνδέσεις 
διαφορετικών τεχνικών και οι εφαρμογές από τον ένα στον άλλο τομέα. 
Οσάκις το απαιτήσει ο καινοτόμος χαρακτήρας ή η πολύπλοκη υφή ενός 
επιστημονικού τομέα, θα προωθηθεί η δημιουργία νέων δικτύων που θα 
συμπεριλάβουν νέες ερευνητικές ομάδες και εργαστήρια με συμπληρωματικές 
δυνατότητες. 
Για να ενισχυθεί η εδραίωση και ανάπτυξη των δικτύων επιστημονικής και 
τεχνικής συνεργασίας, η κοινοτική χρηματοδότηση θα καλύπτει τις δαπάνες 
της συμμετοχής των εξωτερικών ερευνητών στο δίκτυο και τις δαπάνες που 
απαιτούνται για την περάτωση του ερευνητικού προγράμματος, τις οριακές 
δαπάνες που προκύπτουν από τη διεθνή συνεργασία (ταξίδια, διαμονή, 
κοινές συνεδριάσεις), τη συμμετοχή στις δαπάνες έρευνας (πειραματικά 
προϊόντα, ειδικό υλικό, χρησιμοποίηση μεγάλων εγκαταστάσεων αν καταστεί 
αναγκαίο) και τις δαπάνες διαχείρισης. 
-11-
Στην ειδική περίπτωση κατά την οποία ένας ερευνητής που έχει 
εκπαιδευθεί στο πλαίσιο της παρούσας δράσης δημιουργεί μια νέα 
ερευνητική ομάδα σε μια μειονεκτική περιφέρεια της Κοινότητας, ο 
εξοπλισμός της ομάδας μπορεί να χρηματοδοτείται με κοινοτική ενίσχυση, 
υπό την προϋπόθεση ότι η νέα ομάδα θα συμμετέχει σε δίκτυο 
επιστημονικής και τεχνικής συνεργασίας που ενισχύεται από την 
Κοινότητα. 
Το παρόν ειδικό πρόγραμμα θα συνεχίσει και θα αναπτύξει τις δράσεις που 
έχουν ήδη ξεκινήσει στο πλαίσιο των προγραμμάτων SCIENCE και SPES με 
την εισαγωγή τους σε μια ευρύτερη δραστηριότητα και με τον 
επαναπροσανατολισμό τους σύμφωνα με τον κεντρικό στόχο του 
προγράμματος. Η δράση στο πλαίσιο του προγράμματος SPES θα διευρυνθεί 
ώστε να περιλαμβάνει και τις επιστήμες του ανθρώπου και της κοινωνίας. 
3. Ποοώβηση Tnc ttooaBaonc σε υενάλεο επιοτηυονικέ€ και T8YVIKEC 
ΕΥκαταοτάοεκ 
Στόχος της παρούσας δράσης είναι η προώθηση της πρόσβασης των 
κοινοτικών ερευνητών στις μεγάλες επιστημονικές ή/και τεχνικές 
εγκαταστάσεις σημαντικής σπουδαιότητας που υπάρχουν στην Κοινότητα. 
Ιδίως η δράση αυτή αποσκοπεί στη διεύρυνση των δυνατοτήτων κατάρτισης 
που προσφέρονται στους ευρωπαίους ερευνητές, ούτως ώστε αυτοί να 
μπορέσουν να εξοικιωθούν στη χρησιμοποίηση των εν λόγω εγκαταστάσεων. 
Ως "μεγάλη εγκατάσταση" θεωρείται μια εγκατάσταση που απαιτεί μια 
σημαντική αρχική επένδυση ή ένα σύνολο μικρότερων εγκαταστάσεων που 
διαθέτουν συμπληρωματικές δυνατότητες. 
Η κοινοτική χρηματοδοτική ενίσχυση που χορηγείται στις εγκαταστάσεις 
που επιλέγονται, προορίζεται για την κάλυψη των δαπανών που συνεπάγεται 
η πρόσβαση των νέων επιστημόνων στην εγκατάσταση (ταξίδια, διαμονή, 
δαπάνες χρησιμοποίησης). 
Οι ενισχύσεις αυτές δεν καλύπτουν την αγορά εξοπλισμού ή τη δημιουργία 
υποδομής. 
4. Εν&Εδιαοκέψεκ 
Η δραστηριότητα αυτή έχει ως στόχο τη διευκόλυνση της συμμετοχής των 
νέων επιστημόνων στις διασκέψεις υψηλού επιπέδου που έχουν ειδικό 
ενδιαφέρον. Πρόκειται για επιστημονικά συνέδρια που αφορούν θέματα στην 
αιχμή των επιστημονικών ή τεχνικών γνώσεων, κατά τη διάρκεια των 
οποίων ειδικοί παρουσιάζουν και συζητούν τις εργασίες και τις ιδέες 
τους. 
Η συμμετοχή σ'αυτά επιτρέπει στους νέους επιστήμονες να ενημερώνονται 
και να αποκτούν τις πλέον σύγχρονες πληροφορίες για κάποιον τομέα. 
-12-
Η κοινοτική χρηματοδοτική ενίσχυση θα καλύπτει τις δαπάνες συμμετοχής 
των νέων επιστημόνων σ'αυτές τις διασκέψεις (εγγραφή, ταξίδι, διαμονή), 
αποδίδοντας ιδιαίτερη προσοχή σε όσους προέρχονται από μειονεκτικές 
περιφέρειες. 
III. ΕΐΗβτηιιονικοΙ και TEYVIKOÎ TOUS te 
Το ηαρό^ πρόγραμμα, σύμφωνα με τον οριζόντιο χαρακτήρα του, θα καλύψει 
τους επιστημονικούς και τεχνικούς τομείς στο σύνολο τους. θα 
συμπεριλαμβάνει ιδίως τα προγράμματα στρατηγικής σημασίας και τα 
προγράμματα τα προσανατολισμένα σε σχέση με τους ερευνητικούς τομείς 
που προβλέπονται από τις πρώτες πέντε δραστηριότητες που αναφέρει το 
άρθρο 1 του Τρίτου Προγράμματος-Πλαισίου, όπως περιγράφονται στο 
παράρτημα του αριθ. II. 
Ωστόσο, οι δραστηριότητες κατάρτισης που πραγματοποιούνται στο πλαίσιο 
του παρόντος προγράμματος δεν πρέπει να καθορίζονται άμεσα από τους 
στόχους των άλλων ειδικών προγραμμάτων. Αυτό σημαίνει ότι στο πλαίσιο 
του παρόντος προγράμματος μπορούν να αναληφθούν δραστηριότητες για τους 
τομείς που καλύπτονται από τα άλλα ειδικά προγράμματα, αλλά οι 
δραστηριότητες αυτές πρέπει να είναι συμπληρωματικές της ειδικής 
(επιδιωκόμενης) κατάρτισης που πραγματοποιείται από τα ίδια τα ειδικά 
προγράμματα και να αποφεύγεται κάθε άλλη επικάλυψη. 
Όσον αφορά τη θεμελιώδη έρευνα στους τομείς των θετικών επιστημών, 
συμπεριλαμβανομένων των μαθηματικών, λόγω του ανοικτού χαρακτήρα του 
προγράμματος τα θέματα που θα ληφθούν υπόψη δεν θα καθορισθούν εκ των 
προτέρων. 
Για τις κοινωνικές και ανθρωπιστικές επιστήμες η σχετική δραστηριότητα 
θα αφορά κυρίως την κατάρτιση σε θέματα που παρουσιάζουν ενδιαφέρον για 
τη βελτίωση και ενίσχυση της ανταγωνιστικότητας στην Ευρώπη, και την 
επίτευξη μιας σταθερής οικονομικής ανάπτυξης, ιδίως όπως τα οικονομικά 
και η διοίκηση επιχειρήσεων, συμπεριλαμβανομένης της οικονομίας του 
περιβάλλοντος, καθώς και των αλληλεπιδράσεων Επιστήμης, Τεχνολογίας και 
Κοινωνίας, θα ληφθούν επίσης υπόψη τα προβλήματα που αφορούν την 
κατανόηση και αποδοχή της επιστήμης και της τεχνολογίας εκ μέρους του 
κοινού. 
-13-
ΠΑΡΑΡΤΗΜΑ II 
ΕΝΔΕΙΚΤΙΚΗ ΚΑΤΑΝΟΜΗ TfiN ΔΑΠΑΝ8Ν ΜΕ ΠΑΡΑΘΕΣΗ. ΟΠΟΥ ΕΙΝΑΙ ΑΝΑΓΚΑΙΟ, 
ΤΟΥ ΠΟΣΟΣΤΟΥ ΠΟΥ ΠΡΟΟΡΙΖΕΤΑΙ ΓΙΑ ΔΑΠΑΝΕΣ ΠΟΥ ΕΧΟΥΝ ΣΧΕΣΗ 
ΜΕ ΤΟΥΣ ΙΔΙΟΥΣ ΤΟΥΣ ΕΡΕΥΝΗΤΕΣ. 
σε % επί δαπάνες σε σχέση 
του συνόλου με τους ερευνητές 
1. Κατάρτιση 58 90% 
2. Δίκτυα 30 
2.1. Ανάπτυξη 
δικτύων 24 75% 
2.2. Νέες ερευνητικές 
ομάδες 
3. Πρόσβαση στις 
μεγάλες 
εγκαταστάσεις 10 
4. Ευρωδιασκέψεις 
ΣΠϋΕΐ^ΟΤΐ : 
οι δαπάνες προσωπικού ανέρχονται σε 9,5 εκατομμύρια ECU και οι 
διοικητικές δαπάνες σε 5,5 εκατομμύρια ECU. Ένα επιπρόσθετο ποσόν 25 
εκατ. ECU θα διατεθεί για τις δραστηριότητες του ΚΚΕρ στον τομέα του 
ανθρώπινου δυναμικού και της κινητικότητας, στο οποίο συμπεριλαμβάνεται 
ποσόν 0,25 εκατ. ECU που αντιστοιχεί στη συμμετοχή του ΚΚΕρ στην 
κεντρική δράση διάδοσης για το ηαρό^ ειδικό πρόγραμμα. Ένα ποσόν 4,93 
εκατ. ECU, το οποίο δεν περιλαμβάνεται στα 488,07 εκατ. ECU του 
προγράμματος, πρόκειται να διατεθεί ως συνεισφορά του ειδικού 
προγράμματος "ανθρώπινο δυναμικό και κινητικότητα" στην κεντρική δράση 
διάδοσης και αξιοποίησης των αποτελεσμάτων. 
•14-
ΠΑΡΑΡΤΗΜΑ II 
ΤΡΟΠΟΙ ΕΚΤΕΛΕΣΗΣ ΤΟΥ ΠΡΟΓΡΑΜΜΑΤΟΣ 
1. Η Επιτροπή θέτει σ'εφαρμογή το πρόγραμμα με βάση το περιεχόμενο που 
περιγράφεται στο Παράρτημα Ι. 
2. Οι τρόποι υλοποίησης του προγράμματος, που αναφέρονται στο άρθρο 3, 
περιλαμβάνουν δραστηριότητες κατάρτισης και συνοδευτικά μέτρα. 
Ι. ΑΝΑΠΤΥΞΗ ΚΟΙΝΟΤΙΚΟΥ ΣΥΣΤΗΜΑΤΟΣ ΥΠΟΤΡΟΦΙΩΝ ΣΤΟΝ ΤΟΜΕΑ ΤΗΣ ΕΡΕΥΝΑΣ 
Οι συμμετέχοντες στις δραστηριότητες αυτές διακρίνονται σε δύο 
κατηγορίες: 
(Ι) μεμονωμένοι αποδέκτες υποτροφιών κατάρτισης 
(II) ερευνητικά εργαστήρια ή ομάδες που υποδέχονται αποδέκτες 
υποτρόφων 
Οι μεμονωμένοι αποδέκτες υποτροφιών που ορίζονται στο (Ι) πρέπει να 
είναι φυσικά πρόσωπα εγκατεστημένα εντός της Κοινότητας· τα ερευνητικά 
εργαστήρια ή ομάδες που ορίζονται στο (Μ) πρέπει να λειτουργούν στο 
πλαίσιο φορέων με νομική υποστάτη εγκατεστημένων στην Κοινότητα (1), 
όπως π.χ. ερευνητικά κέντρα, πανεπιστημιακά ιδρύματα, επιστημονικά 
ιδρύματα που αναπτύσσουν Ιδια ερευνητική δραστηριότητα, ή βιομηχανικές 
εταιρείες. 
(1) Για τους σκοπούς του παρόντος προγράμματος, το Ευρωπαϊκό Κέντρο για 
την Πυρηνική Έρευνα (CERN), του οποίου η έδρα είναι στη Γενεύη και 
του οποίου το μεγαλύτερο μέρος των εγκαταστάσεων βρίσκεται σε 
κοινοτικό έδαφος, μπορεί να είναι εκ των συμμετεχόντων στα 
συμβόλαια. 
-15-
Οι συμμετέχοντες στις δραστηριότητες κατάρτισης επιλέγονται βάσει 
ετήσιας διαδικασίας η οποία αποσκοπεί στην πλαισίωση των οργανισμών 
υποδοχής με ερευνητές που επιθυμούν να συμμετέχουν στην Κοινοτική 
δραστηριότητα. Η διαδικασία περιλαμβάνει δυο διαδοχικές προσκλήσεις για 
υποβολή προτάσεων που δημοσιεύονται στην Επίσημη Εφημερίδα των 
Ευρωπαϊκών Κοινοτήτων. 
Η πρώτη πρόσκληση προς υποβολή προτάσεων έργων γίνεται με βάση το 
πρόγραμμα εργασιών στο οποίο αναφέρεται το άρθρο 5, παράγραφος 3. Η 
πρόσκληση περιγράφει σε γενικές γραμμές τους επιστημονικούς τομείς που 
θεωρείται ότι έχουν προτεραιότητα. Ειδικότερα αναφέρεται σε τρείς 
κατηγορίες οργανισμών υποδοχής υποτρόφων: 
(Ι) μεμονωμένες ερευνητικές ομάδες ή εργαστήρια 
(Η) ερευνητικές ομάδες ή εργαστήρια, όπως αναφέρονται στο (Ι) που 
έχουν συνδεθεί προκειμένου να συγκροτήσουν διευρωπαϊκά δίκτυα 
γύρω από ένα επιστημονικό και τεχνικό θέμα ή πρόγραμμα· σε κάθε 
δίκτυο θα συμμετέχουν τουλάχιστον πέντε ερευνητικές ομάδες ή 
εργαστήρια από τρία τουλάχιστον κράτη μέλη της Κοινότητας 
(Ni) ιδρύματα που παρέχουν μεγάλες ερευνητικές εγκαταστάσεις 
μοναδικού χαρακτήρα. 
Οι προτάσεις που υποβάλλουν οι οργανισμοί υποδοχής υποτρόφων 
επιλέγονται από την Επιτροπή συμφώνως προς τις διατάξεις των άρθρων 6 
και 7 και δημοσιεύονται στην Επίσημη Εφημερίδα των Ευρωπαϊκών 
Κοινοτήτων 
Η δεύτερη πρόσκληση απευθύνεται κατά πρώτο λόγο σε νέους ερευνητές 
μεταδιδακτορικού επιπέδου για την πλήρωση διαθέσιμων θέσεων, σε 
συνέχεια της πρώτης πρόσκλησης που περιγράφεται ανωτέρω. 
Τα κριτήρια επιλογής των προτάσεων περιλαμβάνουν : το βιογραφικό του 
υποψήφιου ερευνητή, την επιστημονική ή τεχνική ποιότητα του 
προτεινόμενου έργου σε σχέση με την πολιτική της ΕΚ στον τομέα της 
έρευνας, την επίδραση στη συνοχή, και την καταλληλότητα και την 
ποιότητα της ερευνητικής ομάδας υποδοχής. Η επιλογή είναι αποκεντρωμένη 
και πραγματοποιείται από τις ενδιαφερόμενες ομάδες ή εργαστήρια. Η 
Επιτροπή παρακολουθεί την τήρηση των κοινοτικών κριτηρίων επιλογής, 
ιδίως ως προς τη συνοχή της Κοινότητας. 
Οι όροι των κοινοτικών υποτροφιών κατάρτισης είναι οι ίδιοι για όλους 
τους αποδέκτες (αποζημιώσεις, έξοδα κινητικότητας, κοινωνική κάλυψη), 
ανεξάρτητα από την κατηγορία του οργανισμού υποδοχής, και λαμβάνοντας 
υπόψη το κόστος ζωής στις χώρες υποδοχής. 
-16-
Η. ΔΙΚΤΥΑ ΕΠΙΣΤΗϋΟΝΙΚΗΣ ΚΑΙ ΤΕΧΝΙΚΗΣ ΣΥΝΕΡΓΑΣΙΑΣ 
Στις δράσεις επιστημονικής και τεχνικής ανάπτυξης συμμετέχουν δίκτυα 
ερευνητικών εργαστηρίων που αναλαμβάνουν από κοινού έργα έρευνας και 
ανάπτυξης. 0 αριθμός των κρατών μελών που παίρνουν μέρος σε κάθε δίκτυο 
πρέπει να είναι όσο το δυνατό μεγαλύτερος. Το κάθε δίκτυο γενικώς δεν 
μπορεί να έχει λιγότερα από πέντε δημόσια ή ιδιωτικά εργαστήρια από 
τρία τουλάχιστον κράτη μέλη. Ιδίως θα επιδιωχθεί η συμμετοχή 
εργαστηρίων ανεγνωρισμένου υψηλού επιπέδου και εργαστηρίων με καλές 
προοπτικές που είναι εγκατεστημένα σε μειονεκτικές περιοχές της 
Κοινότητας. Τούτο θα επιτρέψει στους ερευνητές που δουλεύουν μεμονωμένα 
σ'ένα προηγμένο τομέα να ενώσουν τις προσπάθειες τους. 
Η επιλογή των προτάσεων γίνεται από την Επιτροπή, συμφώνως προς τις 
διατάξεις των άρθρων 6 και 7 κατόπιν προσκλήσεως υποβολής προτάσεων που 
θα έχει διαρκώς ανοικτή ημερομηνία. 
ΜΙ. ΠΡΟΣΒΑΣΗ ΣΕ ΜΕΓΑΛΕΣ ΕΓΚΑΤΑΣΤΑΣΕΙΣ 
Στις προγραμματισμένες δράσεις για την προώθηση της πρόσβασης των 
ερευνητών σε μεγάλες εγκαταστάσεις συμμετέχουν οργανισμοί που διαθέτουν 
αυτού του είδους τις εγκαταστάσεις ή ομάδες μικρότερων φορέων που από 
κοινού έχουν δυνατότητες οι οποίες ισοδυναμούν με μια μεγάλη 
εγκατάσταση. 
Οι δικαιούχοι της κοινοτικής ενίσχυσης διακρίνονται σε δύο κατηγορίες: 
- επιστήμονες που επιθυμούν να έχουν πρόσβαση στις εγκαταστάσεις 
αυτές, για τους οποίους καλύπτονται οι δαπάνες ταξίδίων, διαμονής 
και χρησιμοποίησης του ερευνητικού εξοπλισμού. 
- οργανισμούς που διαθέτουν αυτού του είδους τις εγκαταστάσεις. 
Η διαδικασία επιλογής των οργανισμών που θα λάβουν κοινοτική ενίσχυση 
περιλαμβάνει δύο διαδοχικές προσκλήσεις για την υποβολή προτάσεων που 
δημοσιεύονται στην Επίσημη Εφημερίδα των Ευρωπαϊκών Κοινοτήτων. 
Η πρώτη πρόσκληση υποβολής προτάσεων απευθύνεται στα κέντρα που έχουν 
στη διάθεση τους μεγάλες επιστημονικές και τεχνικές εγκαταστάσεις. Οι 
υποβαλλόμενες προτάσεις πρέπει να συνοδεύονται από αποδεικτικά 
εκδήλωσης ενδιαφέροντος προερχόμενα από δυνητικούς χρήστες. 
Η επιλογή των προτάσεων γίνεται από την Επιτροπή συμφώνως προς τις 
διατάξεις των άρθρων 6 και 7. 
-17-
Η δεύτερη πρόσκληση δημοσιεύεται συνοδευόμενη από πίνακα που 
περιλαμβάνει τους οργανισμούς που έχουν προεπιλεγεί σύμφωνα με την 
ανωτέρω διαδικασία· στόχος της είναι η υποβολή κοινών προτάσεων 
χρηστών-εγκαταστάσεων. 
Η τελική επιλογή γίνεται από την Επιτροπή συμφώνως προς τις διατάξεις 
των άρθρων 6 και 7. 
Το μέγεθος της κοινοτικής ενίσχυσης θα εξαρτηθεί από το ποιοτικό 
επίπεδο και τα στοιχεία μοναδικού χαρακτήρα της εγκατάστασης· το 
ενδιαφέρον που επέδειξαν δυνητικοί χρήστες· τον συντελεστή 
κέρδους/ζημίας της κοινοτικής ενίσχυσης· την αξία που έχει για την 
Κοινότητα η εγκατάσταση λόγω της σπουδαιότητας της σε σχέση με το 
συνολικό επιστημονικό και τεχνικό δυναμικό της Κοινότητας. 
IV. ΕΥΡΠΔΙΑΣΚΕΥΕΙΣ 
Στη δράση για την ανάπτυξη ευρωδιασκέψεων συμμετέχουν οργανισμοί και 
επιστημονικές και μορφωτικές εταιρείες με σκοπό την οργάνωση σειράς 
συνεδρίων υψηλού επιπέδου για τη συζήτηση προσφάτων εργασιών σε 
προηγμένους επιστημονικούς ή τεχνικούς τομείς. Στο πλαίσιο της δράσης 
αυτής παρέχεται επίσης ειδική κατάρτιση για τους πολλά υποσχόμενους 
νέους ερευνητές, που θα τους επιτρέψει να εξοικιωθούν με τις τελευταίες 
εξελίξεις σε αυτούς τους τομείς. 
Η διαδικασία περιλαμβάνει πρόσκληση για την υποβολή προτάσεων στην 
οποία δηλώνονται οι επιστημονικοί τομείς προτεραιότητας που έχουν 
επιλεγεί για το πρόγραμμα εργασιών που αναφέρεται στο άρθρο 5, 
παράγραφος 3. 
Η επιλογή των προτάσεων γίνεται από την Επιτροπή συμφώνως προς τις 
διατάξεις των άρθρων 6 και 7. 
V. ΔΙΑΔΟΣΗ ΤΩΝ ΑΠΟΤΕΛΕΣΜΑΤΩΝ 
Η διάδοση των αποτελεσμάτων των δραστηριοτήτων κατάρτισης 
πραγματοποιείται στα πλαίσια του συγκεκριμένου προγράμματος, καθώς και 
μέσω της συγκεντρωτικής δράσης διάδοσης και αξιοποίησης, σύμφωνα με την 
απόφαση που προβλέπεται στο άρθρο 4, παράγραφος 3, της απόφασης 90/221 
ΕΥΡΑΤΟΜ, ΕΟΚ. 

ISSN 0254-1483 
COM(91)234 τελικό 
ΕΓΓΡΑΦΑ 
GR 15 04 
Αριΰ. καταλόγου : CB-CO-91-281-GR-C 
ISBN 92-77-73737-9 
Υπηρεσία Επισήμων Εκδόσεων των Ευρωπαϊκών Κοινοτήτων 
L·2985 Luxembourg